stanford-oval/wikipedia huggingface dataset:
CVE
הערות שוליים

↑  "CVE – Common Vulnerabilities and Exposures". Mitre Corporation. 2007-07-03. נבדק ב-2009-06-18. CVE is sponsored by the National Cyber Security Division of the U.S. Department of Homeland Security.
↑  "CVE - CVE Numbering Authorities". Mitre Corporation. 2015-02-01. נבדק ב-2015-11-15.
ערך זה הוא קצרמרבנושא מדעי המחשב. אתם מוזמנים לתרום לוויקיפדיה ו.
Grooveshark

| --- | --- |

 סוג:  מסד נתונים מקוון למוזיקה 
 תקופת הפעילות:  30 במרץ 2006 – 30 באפריל 2015 (9 שנים) 
 מייסדים:  סם טרנטינו, ג'וש גרינברג
 בעלות:  Escape Media Group Inc.
 הרשמה:  לא חובה
 grooveshark.com
 
גְרוּבְשַרְק (אנגלית: Grooveshark) היה שירות הזרמת מוזיקה מקוון, שאפשר לגולשיו להעלות מוזיקה, ליצור רשימת השמעה ולהאזין לשירים.
לאתר היו שתי גרסאות למנויים בתשלום: "Grooveshark Plus" ו-"Grooveshark Anywhere". גרסת "Grooveshark Plus" העלימה את הפרסומות מהאתר, בעוד שגרסת "Grooveshark Anywhere" אפשרה למשתמש להאזין למוזיקה בטלפון הנייד.
בגרובשרק הושמעו כ-150 מיליון שירים בחודש. בישראל השתמשו בו כתחליף לשירותי מוזיקה שלא היו זמינים בארץ, לצד יוטיוב ואתרים נוספים (כגון Spotify, Pandora ועוד).
היסטוריה

האתר הוקם במרץ 2007 בארצות הברית על ידי שלושה סטודנטים מאוניברסיטת פלורידה.
במקור נקרא האתר "Blue Shark" (כריש כחול). בסופו של דבר, הוחלט להחליף את המילה "כחול" במילה "גרוב" (אנגלית: Groove, שמשמעותו המעורפלת במקצת היא 'תחושת והרגשת הקצב והמוזיקה').
בשנת 2010 הכיל האתר למעלה מ-7 מיליון שירים.
במהלך 2010–2011 הוגשו מספר תלונות נגד האתר בהקשר לזכויות יוצרים. כתוצאה מכך, חברת אפל הסירה אפליקציה תואמת באייפון מהחנות שלה, והאתר הוסר מהשוק שמשתמש במערכת ההפעלה אנדרואיד. גם להקת פינק פלויד ניהלה מערכה משפטית נגד האתר - וניצחה.
ב-1 במאי 2015 דווח שהאתר נסגר, זאת בעקבות תביעות ענק שהגישו חברות תקליטים גדולות נגד Grooveshark. אחד ממייסדי האתר, ג'וש גרינברג, נמצא מת בנסיבות בלתי ברורות בתאריך 19 ביולי 2015.
ראו גם

נאפסטר
CTC (ערוץ טלוויזיה)

| --- | --- |

 פרטי הערוץ
 מדינה:  רוסיה רוסיה
 קטגוריה:  כללי, בידור
 סוג:  ערוץ טלוויזיה מסחרי
 תאריך השקה:  1 בדצמבר 1996
 בעלות:  CTC Media
 שפה:  רוסית
 משרד ראשי:  מוסקבה
 אזור קליטה:  רוסיה, אוקראינה, בלארוס, אסטוניה,   לטביה, ליטא, קזחסטן, אירופה,   אפריקה, צפון אמריקה, אסיה, ישראל ואזור מדינות חבר העמים.
 שיטת שידור:  PAL, DVB
 הצפנה:  וידאוגרד, שידור לוויני חופשי, הפצה ברשתות הכבלים והלוויין
 זמינות
 חבילה:  שידור חופשי
 http://ctc.ru/
CTC הוא ערוץ בידור בטלוויזיה הרוסית אשר הוקם בשנת 1996 ורוב תוכניותיו הן תוכניות בידור. הערוץ הוא חלק מחברת המדיה "CTC Media" הרשומה בארצות הברית ומשרדיה שוכנים במוסקבה. הערוץ הוקם בשנת 1996 בשם СТС-8, כאיחוד של 8 ערוצי טלוויזיה מקומיים. לאחר הוספת מספר תחנות אזוריות הוחלף השם לשם הנוכחי, ראשי תיבות של "רשת תחנות טלוויזיה - Сеть Телевизионных станций".
הערוץ הפיק עשרות סדרות טלוויזיה וסרטים פופולריים, בהם הסרט "הפלוגה התשיעית" מ-2005 בבימויו של פיודור בונדרצ'וק; והגרסה הרוסית לסדרה "רמזור" שמשודרת ממרץ 2011 וזוכה להצלחה והייתה אף מועמדת לפרס TEFI של האקדמיה הרוסית לטלוויזיה ב-2011 בקטגוריית "הסדרה הקומית הטובה ביותר". הערוץ משתף פעולה באופן הדוק עם ספקי שירותי הזרמת המדיה more.tv ו-Start.ru.
באפריל 2018 למנהל הערוץ מונה ויאצ'סלב מורוגוב.
ערוצי בת

הערוץ הביתי (домашний) המיועד לנשים
ערוץ "פלפל" (פירץ - перец) המשדר קומדיה ובידור לנוער ומבוגרים
CTC INTERNATIONAL - ערוץ המשדר תוכניות וסדרות ששודרו בערוץ CTC במספר מדינות בעולם, בהן ישראל
ערוץ 31 - משודר בקזחסטן
TV DIXI - משודר במולדובה
ВТВ - משודר בבלארוס
CTC Love - משדר סדרות רומנטיות ודרמה, מהווה הרחבה לערוץ הראשי, הופיע בשנת 2014
תוכניות וסדרות מרכזיות בערוץ

קולנוע בפרוטרוט (Кино в деталях) - תוכנית חדשות קולנוע בהנחיית הבמאי פיודור בונדרצ'וק
וורוניני (воронины) קומדיית מצבים על משפחה והוריו של הבעל שגרים בית ליד בית
6 קטעים (6 кадров)
בנות של אבא (папины дочки)
בית ספר סגור (закрытая школа)
אחת בעד כולם (одна за всех)
נסיך סיביר (Принц Сибири)
צוות אוויר (Улётный экипаж)
המטבח (Кухня) וסדרות הספין אוף וסרטי ההמשך שלה.
חדשות
לשרוד אחרי
הערות שוליים

↑  אופיר בר-זהר, הזכויות להפקת רמזור נמכרו לרוסיה; שווי העסקה - 50 אלף יורו לעונה הראשונה, באתר TheMarker‏, 17 בנובמבר 2010
↑  СТС лишился директора // Дарья Легони-Фиалко покидает телеканал
| רשתות טלוויזיה עיקריות בפדרציה הרוסית רוסיה |
| --- | --- | --- |
| הרשת הרוסית לשידורי רדיו וטלוויזיה | הרשת הרוסית לשידורי רדיו וטלוויזיה |  |
| החבילה הראשונה | הערוץ הראשון • רוסיה-1 • Match TV • ‏НТВ • ערוץ 5 • רוסיה-תרבות  •  קרוסלה • רוסיה-24 • הערוץ הציבורי • TV Center |  |
| החבילה השנייה | REN TV • ‏CTC • ספאס • דומשניי • THT • TV3 • יום שישי • MIR • זבזדה • Muz-TV |  |
| כבלים ולווין | כבלים ולווין |  |
| ערוצים נוספים | RTVi • 2x2 • מוסקבה 24 • מוסקבה. אמון • RTR Planeta |  |
| ערוצי חדשות ובידור | רוסיה-24 • Russia Today ‏ • RBK • גשם |  |
| ערוצי מוזיקה | Russian Music Box •‏ Muz-TV |  |
| ערוצי ילדים ונוער | Nickelodeon • Disney |  |
| ערוצי טבע ומדע | Discovery • National Geographic |  |
| ערוצי עבר | רוסיה-2 • TV-6 |  |
| שונות | VGTRK‏ • Tricolor TV • ‏NTV Plus • ‏Star Media • גזפרום מדיה • מגדל אוסטנקינו • National Media Group • גזפרום-מדיה • CTC Media‏ • UTH רוסיה |  |
Attention Attention (סרט)

| --- | --- |

כרזת הסרט
 מבוסס על:  Attention Attention
 בימוי:  ביל יוקיך
 הופק בידי:  דנה מרשל רוברט מוראלס ווייטק סטיפקו ביל יוקיך
 תסריט:  ביל יוקיך
 שחקנים ראשיים:  פרנצ'סקה איסטווד מלורה ולטרס 
 מוזיקה:  אריק בס ברי קרץ' זק מאיירס ברנט סמית
 מדינה:  ארצות הברית
 חברת הפקה:  Gotham XIII
 חברה מפיצה:  גרוויטאס וונצ'ורס 
 שיטת הפצה:  וידאו על פי דרישה 
 הקרנת בכורה:  3 בספטמבר 2021
 משך הקרנה:  1:04
 שפת הסרט:  אנגלית
 סוגה:  סרט מוזיקלי 
 https://www.attentionattentionfilm.com/
 דף הסרט ב־IMDb
 
Attention Attention הוא סרט של להקת הרוק שיינדאון. את הסרט כתב וביים ביל יוקיך שביים בעבר קליפים עבור שיינדאון עצמה, ועבור מוזיקאים בולטים נוספים כמו ביונסה (שגם ערך את סרטה "Beyoncé: Lemonade"), מרילין מנסון, פו פייטרס ועוד. הסרט הופץ לראשונה בשירותי וידאו על פי דרישה ב-3 בספטמבר 2021.
הסרט מבוסס על אלבום הקונספט של הלהקה Attention Attention, שתיאר התמודדות עם הפרעות נפשיות שונות, וזכה להצלחה בינלאומית משמעותית.
רקע

האלבום לא תוכנן בתחילה כאלבום קונספט, אך הפך להיות כזה במהלך כתיבתו. ברנט סמית, סולן הלהקה, סיפר שכשהלהקה עבדה על הווידאו קליפים לשירי האלבום, הם עצרו אחרי שני קליפים, כשהבינו שנדרשת הצגה ויזואלית של סיפור רחב יריעה יותר, והקדישו 11 ימים לצילום קטעי וידאו לכל תשעת השירים הנותרים.
עלילה

הסרט מתאר, דרך שירי האלבום, הפרעות נפשיות שונות וכיצד הדמויות בסרט מתמודדות איתן. סמית תיאר את הסרט כ”נפילה חופשית לתוך הנפש האנושית. מסע ויזואלי דרך עיניהן של דמויות, מקומות ומצבים מורכבים”. ביל יוקיך, הבמאי, סיפר ש”הסרט הוא מסע דרך נפשן של הדמויות. מה שמתחיל כאוסף של סיפורים ללא קשר ביניהם, מתאחד בסופו של דבר לסיפור אחד, מסע אחד, והסיפורים השונים מתאחדים”.
ביקורות

רוב הביקורות על הסרט היו חיוביות, והוא מחזיק בציון 8.5 מתוך 10 באתר IMDb.
באתר "The Music Universe" נכתב כי מדובר בחוויה שמיעתית וויזואלית מהממת, וכי הסרט מביא לחיים את האלבום, כשהוא טווה את 14 שירי האלבום למסע מסעיר, עמוק ומעורר מחשבה אל נפש האדם וההתמודדויות הנפשיות.
באתר "Loudwire" נכתב שלמרות החגיגה הוויזואלית, אבן הפינה של הסרט הם עדיין שירי האלבום.
מבקרת המגזין "Sidestage" ציינה שלאור ההיכרות עם ההשקעה של הלהקה בהופעות, ברור היה שגם הסרט יזכה לאיכות הפקה ורמת סיפור גבוהות, וציינה שמעריצי הלהקה ישמחו בוודאי לצפות בסרט שוב ושוב.
המבקר רוג'ר מור ציין שהסרט לא רע, אך גם לא מעניין כמו סרט שמתאר הפקת אלבום או סרט שמכיר לנו את חברי הלהקה, ומזכיר סרטי MTV מ-1989. הוא ציין שהסרט יתאים בעיקר למעריצי הלהקה, ונתן לו 2 מתוך ארבעה כוכבים.
הערות שוליים

↑  Tina Benitez-Eves, Shinedown Brings ‘Attention’ to New Film, American Songwriter
↑  Jason Price, Shinedown Announces 'Attention Attention' Feature Film Experience, August 24, 2021, Icon Vs. Icon
↑  Buddy Iahn, Shinedown releases ‘Attention Attention’ film, September 13, 2021, The Music Universe
↑  Chad Childers, Shinedown’s Cinematic ‘Attention Attention’ Film Heads to VOD, July 20, 2021, Loudwire
↑  Zaneta Padilla, Shinedown ATTENTION ATTENTION Feature Film Review, September 7, 2021, Sidestage Magazine
↑  Roger Moore, Movie or uh “Video Album” Review: Shinedown shouts for more “Attention Attention” for their last LP, September 1, 2021, Roger's Movie Nastion
| שיינדאון |
| --- | --- | --- |
| ברנט סמית • זק מאיירס • אריק בס • ברי קרץ' חברים לשעבר: ג'סין טוד • בראד סטיוארט • ניק פרי | ברנט סמית • זק מאיירס • אריק בס • ברי קרץ' חברים לשעבר: ג'סין טוד • בראד סטיוארט • ניק פרי |  |
| אלבומי אולפן | Leave a Whisper • Us and Them • The Sound of Madness • Amaryllis • Threat to Survival • Attention Attention • Planet Zero |  |
| מיני אלבומים (EP) | iTunes Session |  |
| סמית ומאיירס | Acoustic Sessions • Volumes, 1 & 2 |  |
| סרטים והופעות | Live from the Inside • Somewhere in the Stratosphere • Attention Attention |  |
| סינגלים | "Fly from the Inside" • "45" • "Simple Man" • "Burning Bright" • "Save Me" • "I Dare You" • "Heroes" • "Devour" • "Second Chance" • "Sound of Madness" • "If You Only Knew" • "The Crow & the Butterfly" • "Diamond Eyes (Boom-Lay Boom-Lay Boom)" • "Bully" • "Unity" • "Enemies" • "I'll Follow You" • "Adrenaline" • "Cut the Cord" • "State of My Head" • "Asking for It" • "How Did You Love" • "Devil" • "The Human Radio" • "Get Up" • "Monsters" • "Attention Attention" • "Atlas Falls" • "Planet Zero" • "The Saints of Violence and Innuendo" • "Daylight" • "Dead Don't Die" • "A Symptom of Being Human" |  |
CURL

| --- | --- |


 מפתח:  דניאל סטנברג 
 מחזור חיים:  11 בנובמבר 1996 – הווה (27 שנים) 
 גרסה אחרונה:  8.10.1 (18 בספטמבר 2024) 
 מערכת הפעלה:  Microsoft Windows, macOS, גנו/לינוקס, מערכת הפעלה מסדרת BSD 
 נכתבה בשפות:  C 
 סוג רישיון:  רישיון Curl 
 קוד מקור:  https://github.com/curl/curl 
 curl.se
 
ממשק שורת הפקודה של cURL
cURL הוא פרויקט תוכנה הנותן יכולת להעברת מידע באמצעות מגוון פרוטוקולים, וחושף לשם כך ממשק שורת פקודה. פרויקט cURL מייצר שני מוצרים: libcurl ו-curl. הוא הופץ לראשונה בשנת 1997.
שם הפרויקט מגיע מclient URL, כלי צד לקוח לקישורים. ניתן לקריאה גם כ"see URL", "ראה קישור". ישנם גם ראשי תיבות בדיעבד רקורסיביים,Curl URL Request Library.
libcurl

libcurl היא תוכנת לקוח חינמית המעבירה מידע דרך פרוטוקולים התומכים ב-URL. היא תומכת ב-FTPS,‏ Gopher,‏ HTTP,‏ HTTPS,‏ SCP,‏ SFTP,‏ TFTP,‏ Telnet,‏ DICT (אנ'),‏ LDAP,‏ LDAPS,‏ IMAP,‏ POP3,‏ SMTP ו RTSP.
הספרייה תומכת בטכנולוגיות הבאות: HTTPS,‏ HTTP POST,‏ HTTP PUT,‏ העלאת מידע ב-FTP,‏ Kerberos,‏ HTTP העלאה מבוססת טפסים,‏ שירותי פרוקסי,‏ cookies,‏ זיהוי "user-plus-password",‏ חידוש העברה שנקטעה, ומינהור פרוקסי HTTP ‏(HTTP proxy tunneling).
הספרייה פועלת בפלטפורמות רבות, ניתן להשתמש בה במערכות הפעלה הבאות: Solaris,‏ NetBSD,‏ FreeBSD,‏ OpenBSD,‏ Darwin,‏ HPUX,‏ IRIX,‏ AIX,‏ Tru64,‏ Linux,‏ UnixWare,‏ HURD,‏ Windows,‏ Symbian,‏ AmigaOS,‏ OS/2,‏ BeOS,‏ Mac OS X,‏ Apple iOS,‏ Android,‏ Ultrix,‏ QNX Neutrino,‏ BlackBerry Tablet OS ו-BlackBerry 10,‏ OpenVMS,‏ RISC OS,‏ Novell NetWare,‏ DOS ועוד.
היא תומכת גם ב-IPv6.
שירותי תעבורה מאובטחת של מידע ב-TLS נתמכים דרך: OpenSSL,‏ GnuTLS,‏ NSS,‏ wolfSSL,‏ BearSSL, ‏ mbed TLS,‏ QSOSSL על IBM i,‏ Secure Transport על OS X, ו־iOS, ‏rustls‏ וכן SChannel על מערכות Windows.
curl

curl היא תוכנה המפעילה ממשק שורת פקודה כדי לקבל ולשלוח קבצים עם שימוש ב-URL. התוכנה משתמשת בספריית libcurl של אותו פרויקט, וחושפת את היכולות של הספרייה דרך ממשק פשוט ללא צורך לכתוב קוד. כתוצאה מכך היא תומכת ברוב הפרוטוקולים שהספרייה מממשת, כגון: HTTP,‏ HTTPS,‏ FTP,‏ FTPS,‏ SCP,‏ SFTP,‏ TFTP,‏ LDAP,‏ LDAPS,‏ DICT,‏ TELNET,‏ FILE,‏ IMAP,‏ POP3,‏ SMTP ו RTSP (ארבעת האחרונים רק מגרסאות 7.20.0 או מאז 9 בפברואר 2010).
דוגמאות

השימוש הטריוויאלי בתוכנה כולל הקלדה של מילת המפתח curl ולאחריה כתובת ה-URL.
דוגמה לפקודה שתביא את דף הבית של האתר example.com:
curl www.example.com
curl מוציא כברירת מחדל את הפלט להתקן הפלט הסטנדרטי (בדרך כלל חלון הטרמינל). לכן הפקודה שלעיל, ברוב המערכות תציג את קוד המקור של האתר www.example.com בטקסט בחלון הטרמינל.
כדי לכתוב את הפלט לקובץ בשם example.html, יש להשתמש בדגל o-:
curl -o example.html www.example.com
בזמן הורדת המידע curl יציג עקומת התקדמות אך לא יציג את העקומה כאשר הוא מתכונן להצגת המידע כדי שלא יפריע להצגת המידע.
כדי לשמור קובץ באותו שם שהוא מופיע האתר יש להשתמש ב O-:
curl -O www.example.com/example.html
אם הקובץ (example.html) הועבר למיקום חדש (אשר מתאפיין בתשובה עם קוד שגיאה מהסדרה 3xx) אפשר להשתמש בדגל L- שיעקוב אחר ההפניות שמופיעות בשדות הכותרת (headers):
curl -OL www.example.com/example.html
cURL מציע תכונות נוספות כגון שימוש בשרת פרוקסי, אימות משתמש, העלאת קבצים ב FTP, HTTP Post, חיבור TLS, שימוש ב cookies, תכונת file transfer resume להעברות שנותקו במפתיע ועוד.
הערות שוליים

↑  What Is cURL, curl.se (האתר הרשמי של cURL)
↑  The Name, everything curl
↑  Does curl work with other SSL libraries?, curl.se
DIRCM

מערכת DIRCM של חברת נורת'רופ גראמן
מערכת אמצעי נגד כיווניים אינפרה-אדומים (באנגלית: Directional Infrared Counter Measures; בקיצור: DIRCM) היא מערכת להגנת מטוסים מפני טילים. המערכת עובדת כך שהיא משבשת באמצעות קרן אינפרא-אדום את התבייתות טיל כתף המשוגר לעבר המטרה. המערכת קלת משקל, ניידת, קטנה ומיועדת להפחית את סיכון פגיעת הטיל במטרה.
המונח DIRCM הוא מונח כללי הנועד לתאר כל אמצעי נגד הפועל באמצעות קרן אינפרא-אדום המשוגרת אל עבר מקור האיום, כדוגמת מערכת מגן רקיע המיוצרת על ידי אלביט מערכות ומערכות נוספות המיוצרות על ידי נורת'רופ גראמן, BAE מערכות ותאגיד ITT.
ערך זה הוא קצרמרבנושא טכנולוגיה ובנושא צבא. אתם מוזמנים לתרום לוויקיפדיה ו.
CTC

ערך זה עוסק בתאים סרטניים המתגלים בדמם של חולי סרטן. אם התכוונתם לערוץ טלוויזיה, ראו .
CTC (ראשי תיבות של Circulating Tumor Cell) הם תאים סרטניים המתגלים בדמם של חולי סרטן. איתור התאים בדם עשוי להצביע על התקדמות המחלה ועל הסיכויים להחלים ממנה. הבדיקה עדיין בשלב מחקרי.
רקע

תהליך התפתחות הגרורות בסרטן הוא תהליך מורכב ורב שלבי. חלק מתאי הגידול הראשוני מפתחים תכונות שונות המאפשרות להם לחדור מחסומים ביולוגים בגוף, להתנתק מהאתר הראשוני ולהגיע למחזור הדם. בצורה זו יש פיזור של התאים לרקמות מרוחקות, תהליך שיכול להוביל ליצירת גרורות מרוחקות. כמו כן, לכל גידול יש אתרים "מועדפים" בהם יכולות להופיע גרורות ואתרים שבהם הסיכוי נמוך יותר או אפסי.
נמצא כי גם כאשר הגידול מאובחן בשלב מוקדם של המחלה, כאשר אין עדות לפיזור מרוחק, ניתן למצוא באחוז לא זניח של החולים תאי סרטן בדם שמקורם כנראה בגידול הראשוני. בשלבים מתקדמים ייתכן שחלק מהתאים המסתובבים בדם מקורם בגרורות עצמן ולאו דווקא בגידול הראשוני. 
בנבדקים בריאים לעומת זאת, הסיכוי למצוא בדם תאים החשודים כסרטניים הוא זניח.
היסטוריה

התיאור של תאי סרטן בדם הופיע כנראה לראשונה ברשימה קטנה בעיתון רפואי אוסטרלי בשנת 1869 בו מתאר רופא צעיר בשם תומאס רמסדן אשוורת' (Thomas Ramsden Ashworth) בדיקה פתולוגית של חולה סרטן שנפטר שבדמו הוא ראה תאים זהים לתאים בגידולים מפושטים על גוף החולה. במשך השנים שלאחר מכן הופיעו תאורים שונים של תאים סרטניים בדם והיו מספר תאוריות לגבי הסיבה לתאים אלה או מה מקורם. הסיבות לכך הן שכיחות נמוכה של תאים (בסדר גודל של תא סרטן אחד למיליון תאים מונונוקלארים (תאים בעלי גרעין תא אחד)) והקושי הגדול לבודד ולאבחן את התאים האלה.
בדיקת CTC ומשמעויות קליניות

בדיקת CTC מבוצעת על דם פריפרי כאשר ישנן שיטות שמטרתן לבודד את התא על ידי שימוש בסמנים מיוחדים שנקשרים אליו וישנן שיטות שמטרתן להיפטר מתאים שאינם נושאים מאפיינים ספציפיים. התוצאה הסופית המתקבלת היא מספר של תאים סרטניים לנפח דם. המקובל כיום הוא סף של 5 תאים ל 7.5 מיליליטר דם - מעל ערך זה הבדיקה נחשבת חיובית אם כי ייתכן מאוד שעם שיפור הטכנולוגיה של בידוד התאים ופיתוח של בדיקות שיבוצעו על תאים אלה המידע שאפשר יהיה לקבל בעתיד יכלול יותר מאשר ספירה פשוטה של התאים.
הנקודות הבעיתיות בבידוד של ה CTC הן: לא כל התאים הסרטניים דומים אחד לשני, לא תמיד יש להם מאפיין משותף ולעיתים קרובות הם דומים מאוד לתאים שאינם סרטניים. התוצאה היא חיובית שגויה או שלילית שגויה שקשה להעריך כיום את שיעורן (ראו מדדים לבדיקות אבחון).
ישנם מחקרים רבים, בעיקר בחולי סרטן המעי הגס וסרטן השד, המראים מתאם בין שינוי במספר התאים בדם לבין המהלך הקליני של המחלה בזמן מעקב או בזמן טיפול. קרוב לוודאי שלבדיקה זו יש משמעות אבחנתית ומספר התאים בדם נותן מידע לגבי סיכויי ההישרדות.
בשנת 2007 אישר מנהל המזון והתרופות האמריקאי את מערכת סלסירצ' (CellSearch) של חברת ורידקס (Veridex) מקבוצת ג'ונסון אנד ג'ונסון לשם ניטור חולי סרטן המעי הגס והשד עם מחלה גרורתית. הובהר כי להשתמש בבדיקה זו כאמצעי משלים לבדיקות אחרות ולשם מידע לגבי סיכויי ההישרדות. המערכת מאפשרת ספירה של תאים בלבד והדמיה של התאים באיכות בסיסית. נלאור המלצות "החברה האמריקאית לאונקולוגיה קלינית" (American society of clinical oncology ובראשי תיבות ASCO) מנובמבר 2007 לגבי סרטן השד, המשמעות הקלינית של בדיקת CTC לא הובהרה לחלוטין ואין להתבסס על בדיקה זו לשם אבחנה או החלטה קלינית.
לקריאה נוספת

Jacob K, Sollier C, Jabado N. Circulating tumour cells: Detection, molecular profiling and future prospects. Expert review of proteomics. 4:741-756, 2007 PMID 18067413
הערות שוליים

↑  Ashworth T. R. A case of cancer in which cells similar to those in the tumours were seen in the blood after death. The Medical journal of Australia. 14:146-149, 1869
↑  אישור מנהל המזון והתרופות האמריקאי
↑  Harris L,  Fritsche H, Mennel R, et al. American society of clinical oncology 2007 update of recommendations for the use of tumor markers in breast cancer. Journal of clinical oncology : official journal of the American Society of Clinical Oncology. 25:1-26, 2007 PMID 17954709
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
Groupama–FDJ

| --- | --- |

הקבוצה בטור דה לה פרובנס, 2019
 מידע על הקבוצות
 קוד UCI:  GFC
 אופניים:  לאפייר
 מכלולים:  שימאנו
 מיקום:  צרפת צרפת
 תאריך ייסוד:  1997
 תחום:  כביש
 סטטוס:  UCI World Tour
 צוות מקצועי ראשי
 מנהל כללי:  מרק מדיו 
 מנהל ספורטיבי:  מרק מדיו
 שמות קודמים
 1997–2002   2003–2004   2005–2010   2010–2011   2012   2013   2013–2014   2015–2018   2018–:  לה פרנסז דה ז'ה   FDJeux.com   לה פרנסז דה ז'ה   FDJ   FDJ–BigMat   FDJ   FDJ.fr   FDJ   Groupama–FDJ
 
Groupama–FDJ 
היא קבוצת אופני כביש צרפתית בדרג ה-UCI World Tour שנוסדה בשנת 1997. הקבוצה נחשבת לקבוצה הצרפתית הבכירה בענף ביחד עם קבוצת AG2R La Mondiale. הספונסרית הבכירה של הקבוצה היא FDJ, חברת הלוטו של צרפת.
היסטוריה ופעילות

הקבוצה קמה בשנת 1997 בשם "לה פרנסז דה ז'ה" על ידי מרק מדיו, שהיה רוכב אופניים שגם ניצח פריז - רובה בעברו.
כבר בעונה הראשונה שלה הקבוצה רשמה כמה הישגים גדולים, כשניצחה את פריז - רובה עם פרדריק גוסדו, את קלאסיקה סן סבסטיאן עם דווידה רבלין ואת הקטע ה-16 בטור דה פראנס עם כריסטופר מנין.
ב-2003, ביידן קוק ניצח את קטגוריית הנקודות בטור דה פראנס.
ב-2006 הקבוצה ניצחה את מרוץ האומלופ הט פולק עם פיליפ ז'ילבר, ששיחזר את ההישג ב-2008.
ב-2016 הקבוצה השיגה את הניצחון הראשון שלה במונומנט, כשארנו דמאר ניצח את מילאנו - סן רמו.
ב-2018 הקבוצה ניצחה את המונומנט השני שלה, עם טיבו פינו בג'ירו די לומברדיה.
פרשיות סימום

בפברואר 2019, לאחר שנחשפה פרשיית הסימום באליפות העולם בסקי נורדי, בה היו מעורבים כמה רוכבי אופניים, הודה גאורג פרידלר, רוכב הקבוצה, שהשתמש בסמים, בעקבות כך שוחרר מהקבוצה.
סגל הקבוצה

פרק זה טעון עדכון. אנא תרמו לוויקיפדיה .  הסיבה היא סגל הקבוצה מעודכן לשנת 2020.
צרפת ברונו ארמירייל
שווייץ מטאו באדילאטי
צרפת ויליאם בונה
צרפת אלכסיס ברונייל
צרפת קלמו דאבי
צרפת מיקל דלייז'
צרפת ארנו דמאר
צרפת אנטואן דושאן
צרפת דויד גאודו
לוקסמבורג קווין ג'נייטס
איטליה יאקופו גוארניירי
צרפת סימון גוגליילמי
ליטא איגנטס קונובאלובאס
שווייץ שטפן קינג
צרפת מת'יו לדגנווי
צרפת אוליבר לה גה
שווייץ פביאן לינהרד
שוודיה טוביאס לודוויגסון
צרפת ולנטין מדואה
צרפת רודי מולאר
צרפת טיבו פינו
שווייץ סבסטיאן רייכנבך
צרפת אנטוני רו
אוסטרליה מיילס סקוטסון
צרפת רומיין סייל
בריטניה ג'ק סטיוארט
צרפת בנג'מין תומא
הונגריה אטיליה ואלטר
הולנד יוליוס ואן דן ברג
הערות שוליים

↑  ראשי תיבות של פרנסז דה ז'ה, או בצרפתית - Française des Jeux
↑  Georg Preidler says he became involved in blood doping ‘out of pure curiosity', cyclingweekly.com
Heal

Heal (מאנגלית: לרפא) הוא האלבום הרביעי והאחרון של להקת הת'ראש מטאל האמריקאית סייקרד רייך. שיר 12 הוא גרסת כיסוי לשיר של להקת הפּאנק האמריקאית Fear, ‏Beef Bologna.
רשימת שירים

כל השירים נכתבו והולחנו על ידי פיל רינד, למעט כאשר כתוב אחרת.
| מס' | שם | כותב(ים) | משך |
| --- | --- | --- | --- |
| 1. | Blue Suit, Brown Shirt  |   | 2:27 |
| 2. | Heal  |   | 3:43 |
| 3. | Break Through  | פיל רינד, ויילי ארנט | 3:38 |
| 4. | Low  |   | 4:03 |
| 5. | Don't  |   | 2:52 |
| 6. | Jason's Idea (אינסטרומנטלי)   | ג'ייסון רייני | 0:40 |
| 7. | Ask Ed  | פיל רינד, ויילי ארנט | 4:07 |
| 8. | ?Who Do You Want to Be  | דני אלפמן | 2:23 |
| 9. | Seen Through My Eyes  |   | 3:19 |
| 10. | I Don't Care  | פיל רינד, ויילי ארנט | 3:16 |
| 11. | The Power of the Written Word  | פיל רינד, ויילי ארנט | 2:37 |
| 12. | Beef Bologna  | Fear | 1:39 |
| משך כולל: | משך כולל: | משך כולל: | 33:05 |
מבצעים

סייקרד רייך
פיל רינד - שירה, גיטרה בס
ויילי ארנט - גיטרה
ג'ייסון רייני - גיטרה
דייב מקליין - תופים
Attention (שיר של צ'ארלי פות')

Attention (בעברית: תשומת לב) הוא שיר פופ רוק שהוקלט על ידי הזמר-יוצר האמריקאי צ'ארלי פות' לאלבום האולפן השני שלו, Voicenotes שיצא לאור בשנת 2018, עם יעקב כשר שכתב את המילים ופות' שהפיק את השיר בעצמו. השיר הוא שיר פופ רוק. השיר יצא לאור באופן דיגיטלי תחת הוצאת חברת התקליטים אטלנטיק רקורדס ב-21 באפריל 2017 ולאחר מכן הופץ לתחנות הרדיו האמריקאיות ב-2 במאי של אותה השנה כסינגל הראשון מתוך האלבום. הווידאו קליפ הנלווה לשיר יצא לאור ב-24 באפריל 2017.
המבקרים שיבחו את השיר ואת הפקתו של פות', וציינו כי בהשוואה לפרויקטים המוזיקליים הקודמים של פות', השיר נשמע בוגר ומהוקצע יותר. מבחינה מסחרית זכה השיר להצלחה בינלאומית והפך לאחד מהשירים המזוהים ביותר עם פות', והגיע לעשרת המקומות הראשונים בכמה מדינות באוקיאניה, אירופה וצפון אמריקה. בנוסף, נכון לשנת 2021 השיר הוא השיר של פות' שבילה את פרק הזמן הארון ביותר במצעד הבילבורד הוט 100, וכמו כן - הגיע למעמד פלטינה מרובעת מאיגוד תעשיית ההקלטות האמריקאי לאחר שמכר מעל ל-4 מיליון עותקים בארצות הברית.
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  עולמי | בילבורד גלובל 200 | – |  |
|  עולמי | בילבורד גלובל ללא ארצות הברית | 169 |  |
|  אוסטריה | Ö3 אוסטריה טופ 40‏ | 11 |  |
|  אוסטרליה | מצעד הסינגלים האוסטרלי | 10 |  |
|  אורוגוואי | מוניטור לטינו | 14 |  |
|  איטליה | מצעד הסינגלים האיטלקי | 10 |  |
|  ארגנטינה | ארגנטינה הוט 100 | 17 |  |
|  ארצות הברית | בילבורד הוט 100 | 5 |  |
|  ארצות הברית | מצעד שירי הדאנס קלאב | 38 |  |
|  ארצות הברית | מצעד השירים העכשוויים למבוגרים | 6 |  |
|  ארצות הברית | מצעד 40 השירים למבוגרים | 1 |  |
|  ארצות הברית | מצעד 40 שירי המיינסטרים | 1 |  |
|  ארצות הברית | מצעד השירים הקצביים | 9 |  |
|  גרמניה | GfK – טופ 100 | 9 |  |
|  דנמרק | היטליסטן | 12 |  |
|  הולנד | מצעד 40 הסינגלים ההולנדיים | 20 |  |
|  הממלכה המאוחדת | מצעד הסינגלים הבריטי | 9 |  |
|  ולוניה | אולטראטופ 40 | 2 |  |
|  ישראל | מדיה פורסט ישראל | 1 |  |
|  ישראל | המצעד הרשמי של גלגלצ | 1 |  |
|  נורווגיה | VG-lista | 13 |  |
|  ניו זילנד | המצעד הניו זילנדי הרשמי | 6 |  |
|  ספרד | PROMUSICAE | 14 |  |
|  פורטוגל | מצעד הסינגלים הפורטוגזי | 3 |  |
|  פלנדריה | אולטראטופ 50 | 15 |  |
|  צרפת | SNEP | 5 |  |
|  קולומביה | נשיונל-רפורט | 48 |  |
|  שוודיה | סוורייטופליסטן | 20 |  |
|  שווייץ | המצעד השווייצרי | 6 |  |
מיקומי שיא > מצעדים שנתיים

|   ‏‏‏  2017> מדינה |   ‏‏‏  2017> מצעד |   ‏‏‏  2017> מיקום שיא |   ‏‏‏  2017>  |
| --- | --- | --- | --- |
|  אוסטריה | Ö3 אוסטריה טופ 40‏ | 25 |  |
|  אוסטרליה | מצעד הסינגלים האוסטרלי | 24 |  |
|  אוקראינה | טופ-היט | 33 |  |
|  ארגנטינה | ארגנטינה הוט 100 | 49 |  |
|  ארצות הברית | בילבורד הוט 100 | 22 |  |
|  ארצות הברית | מצעד 40 שירי המיינסטרים | 6 |  |
|  ארצות הברית | מצעד 40 השירים למבוגרים | 9 |  |
|  ארצות הברית | מצעד השירים העכשוויים למבוגרים | 28 |  |
|  גרמניה | GfK – טופ 100 | 22 |  |
|  דנמרק | היטליסטן | 33 |  |
|  הולנד | מצעד 40 הסינגלים ההולנדיים | 40 |  |
|  הונגריה | Rádiós Top 40 | 10 |  |
|  הממלכה המאוחדת | מצעד הסינגלים הבריטי | 26 |  |
|  ולוניה | אולטראטופ 40 | 10 |  |
|  ישראל | מדיה פורסט ישראל | 7 |  |
|  מקסיקו | טופ 100 – מקסיקו | 24 |  |
|  פולין | ZPAV | 11 |  |
|  פלנדריה | אולטראטופ 50 | 43 |  |
|  פנמה | מוניטור לטינו | 100 |  |
|  צרפת | SNEP | 17 |  |
|  קנדה | קנדה הוט 100 | 20 |  |
|  רוסיה | טופ-היט | 7 |  |
|  שוודיה | סוורייטופליסטן | 36 |  |
|  שווייץ | המצעד השווייצרי | 29 |  |
|   ‏‏‏  2018> מדינה |   ‏‏‏  2018> מצעד |   ‏‏‏  2018> מיקום שיא |   ‏‏‏  2018>  |
| --- | --- | --- | --- |
|  ארצות הברית | בילבורד הוט 100 | - |  |
|  ארצות הברית | מצעד השירים העכשוויים למבוגרים | 12 |  |
|  הונגריה | Rádiós Top 40 | 33 |  |